NaiveNeuron/SloPal huggingface dataset:
Šefčík, Marek, poslanec NR SR (2023-05-25):
Ďakujem pekne. Ja len chcem poprosiť Národnú radu Slovenskej republiky o podporu tohto zákona a hovorím, že v prípade možných vylepšení sme otvorení k diskusii a k spolupráci s ministerstvom zdravotníctva ich zapracujeme do zákona v druhom čítaní. Ďakujem pekne.
Laššáková, Jana, podpredsedníčka NR SR (2015-10-07):
Ďakujem pekne aj spravodajkyni za vystúpenie a prerušujem rokovanie o tomto bode programu. Teraz pristúpime k prvému čítaniu o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov . Návrh zákona je uverejnený ako tlač 1741. Návrh na jeho pridelenie na prerokovanie výborom je v rozhodnutí č. 1754. Dávam slovo poslancovi Ľudovítovi Kaníkovi, aby návrh zákona uviedol. Nech sa páči, pán poslanec.
Pellegrini, Peter, predseda NR SR (2015-09-22):
Ďakujem pekne. Pani poslankyňa Vaľová.
Glváč, Martin, podpredseda NR SR (2016-12-01):
Pán poslanec Klus, nech sa páči.
Kalmárová, Viera, poslanec NR SR (2024-01-08):
Ďakujem za slovo. Beáta tu načrtla taký geometrický útvar, trojuholník, ktorý má tri vrcholy, jedným z nich je teda dianie na Slovensku, druhým reakcia Európskej únie a tretím, tým mimoriadne zaujímavým, je reakcia slovenskej vládnej koalície na reakciu Európskej únie. A hovorím to v tom kontexte informácie, ktorá ma teda prekvapila, ako, ako to vyzeralo na zasadnutí výboru, kde sa koalícia sťažovala, že ľudia s iným názorom na dianie v krajine sa obracajú na orgány Európskej únie. A orgány Európskej únie, prirodzene, reagujú. Koalícia tieto aktivity považuje za vlastizradu a ja si myslím pravý opak. Podľa môjho názoru najväčší prínos Európskej únie nespočíva v tom, že sme príjemcami eurofondov alebo že tu funguje nejaký voľný pohyb osôb, kapitálu, služieb, tovarov a tak ďalej, ale v tom, že sa nás pokúša chrániť. A otázka je, že pred kým. No a odpoveď je – pred nami samými. A to najpodstatnejšie ale musíme urobiť sami a možno tu aj teraz, a to nielen v kontexte s trestnými kódexami, ale aj s tým budúcim prerokúvaným zákonom o ochrane oznamovateľov protispoločenskej činnosti.
Čaplovič, Dušan, poslanec NR SR (2011-02-02):
Vážený pán podpredseda Národnej rady, vážené pani poslankyne, vážení páni poslanci, dovoľte mi uviesť návrh tejto novely zákona o štátnom občianstve a zdôvodniť tento návrh, čo vlastne sleduje. Návrh sleduje dva základné ciele, a to, po prvé, umožniť štátnym občanom Slovenskej republiky nadobudnúť cudzie štátne občianstvo, ak majú na území štátu, o občianstvo ktorého žiadajú, povolený, registrovaný alebo inak evidovaný pobyt najmenej 6 mesiacov, po druhé, umožniť osobám s pobytom na území iného štátu, ktoré stratili štátne občianstvo Slovenskej republiky nadobudnutím cudzieho štátneho občianstva, opätovne ho získať podstatne jednoduchším spôsobom ako pri štandardnom postupe. V článku II sa novelizuje zákon o správnych poplatkoch, v ktorom sa umožňuje odpustiť správny poplatok žiadateľovi o štátne občianstvo Slovenskej republiky, ktorý ho stratil na základe predchádzajúcej novely zákona o štátnom občianstve. Vážené pani poslankyne, vážení páni poslanci, vždy sme hovorili, a ja osobne taktiež som sa k tomu vyjadroval, že pokiaľ sa prijme nejaký zákon, resp. novela, a prax ukáže jeho niektoré problémy, tak treba pristúpiť a nebáť sa pristúpiť k jeho novelizácii tak, aby tento návrh zákona o štátnom občianstve bol efektívny. A predovšetkým by bol jednoznačne, by som povedal, stanoviskom k tomu, čo sa deje na juh od našich štátnych hraníc Slovenskej republiky. Predložený návrh zákona nebude mať dopad na verejné financie, rozpočty obcí a vyšších územných celkov a nemá negatívny vplyv na životné prostredie, na zamestnanosť, podnikateľské prostredie a informatizáciu spoločnosti. A súčasne tento návrh novely zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Ďakujem vám za pozornosť.
Laurenčík, Milan, podpredseda NR SR (2020-07-15):
Pán poslanec Miloš Svrček.
Sulík, Richard, predseda NR SR (2011-07-08):
Pani poslankyňa Vaľová reaguje na faktické poznámky.
P. Paška, predseda NR SR: (2007-05-18):
(Hlasovanie.) 130 prítomných, 129 za, 1 nehlasoval. Konštatujem, že schválili návrh zákona o príplatku k dôchodku politickým väzňom. Ďakujem pekne, pani spravodajkyňa.
Martvoň, Anton, poslanec NR SR (2015-07-01):
Ďakujem pekne. No, pán poslanec Hlina, zasa sme si tu mali možnosť vypočuť vaše krásne vystúpenie, pri ktorom ste teraz jasne všetkým dokázali, že máte komplex z toho, že nemáte absolvovanú vysokú školu. Keď máte taký problém voči vysokoškolsky vzdelaným poslancom, tak zrušte svojho asistenta Kaššáka, ktorý učí na Právnickej fakulte na Paneurópskej, ktorá prišla o akreditáciu, lebo tam robili pánbohvie čo. Tak ho zrušte. Keď máte vy problém s tým, že niekde sa na odborné postavenie vyžaduje v rámci určitej komisie absolvovanie vysokej školy, tak ako sa to vyžaduje aj v x iných prípadoch, tak proste si tú školu urobte a potom kandidujte. To, že vy nepoznáte rozdiel medzi gradualitou a graviditou, je váš problém, ale neodsudzujte všetkých poslancov. Jednoducho jasne ste dokázali svojím vystúpením, že máte komplex menejcennosti a komplex z toho, že nemáte absolvovanú vysokú školu.
Laššáková, Jana, podpredsedníčka NR SR (2013-10-24):
S reakciou na faktické poznámky, pán poslanec Novotný, nech sa páči.
Paška, Pavol, predseda NR SR (2013-10-24):
Pán poslanec Hlina do rozpravy.
A. Belousovová, podpredsedníčka NR SR: (2009-11-04):
Takže vyčerpali sme rozpravu, vyhlasujem rozpravu za skončenú. Chcem sa opýtať pána ministra, či chce k rozprave zaujať stanovisko ako navrhovateľ? Nech sa páči, pán minister.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 138 poslancov, za 105, proti žiadny, zdržalo sa 32, nehlasoval 1. Konštatujem, že sme schválili vládny návrh novely zákona č. 530/2003 Z. z. o obchodnom registri. Pristúpime k hlasovaniu o bode 7 programu. Je to prvé čítanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka, tlač 679. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru poslancovi Jaroslavovi Karahutovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 679.)
Paška, Pavol, predseda NR SR (2012-07-27):
Pán poslanec Hlina.
Laurenčík, Milan, podpredseda NR SR (2022-03-24):
Ďakujem veľmi pekne. (Ruch v sále.) Prosím všetkých, aby zachovali kľud v sále. Budeme pokračovať v rokovaní o petícii občanov Slovenskej republiky podanej Národnej rade Slovenskej republiky 21. októbra 2021 – Za lepšiu ochranu prírody . Petícia je uverejnená ako tlač 851, správa výboru ako 851a. Pani spravodajkyňa Miriam Šuteková už zaujala miesto pre spravodajcu. (Ruch v sále.) Kolegyne, kolegovia, prosím naozaj o kľud v sále. Všetkých tých, ktorých nezaujíma toto rokovanie, prosím, aby opustili rokovaciu sálu alebo sa posadili na svoje miesta a boli ticho. Máme teraz faktické poznámky. (Ruch v sále.) S faktickou poznámkou ako prvý vystúpi pán poslanec Miroslav Suja. Nech sa páči.
Nachtmannová, Oľga, poslankyňa NR SR (2014-01-30):
Vy evidentne nerozumiete základným pojmom. Neobstáli by ste ani v prvom ročníku pravdepodobne na obchodnej akadémii. Vy ma tu, prosím vás, nepoučujte. Ešte raz, naštudujte si, čo to je inputová a outputová položka. Vám sa asi páči, že sem vyvezú z vášho podania kapitál zahraničné firmy, drancujú tuná a potom si celý zisk odvezú do svojej matky. Toto asi vám vyhovuje. A keď to je opačne, veď si zoberte, čo robí napríklad firma CHEMOSVIT Svit, koľko má dcér mimo. Nie je to dobré, že sa rozvíja podnikanie našich firiem aj v zahraničí? (Potlesk.)
Blanár, Juraj, podpredseda NR SR (2023-03-14):
Pán poslanec Viskupič, môžete reagovať na faktické.
Žiga, Peter, podpredseda NR SR (2024-06-26):
Pán poslanec Jarjabek.
Jurinová, Erika, podpredsedníčka NR SR (2014-12-09):
Reagujete na predrečníka!
M. Číž, podpredseda NR SR: (2007-03-29):
Vážené kolegyne, kolegovia, takže poprosím, aby ste zaujali miesta v poslaneckých laviciach. Otváram 7. rokovací deň 8. schôdze Národnej rady Slovenskej republiky. O ospravedlnenie svojej neúčasti na dnešnom rokovaní písomne požiadali títo poslanci: pán poslanec Vladimír Mečiar, Beata Sániová, Martin Pado a Tatiana Rosová. Zároveň uvádzam, že na zahraničnej pracovnej ceste je predseda Národnej rady Slovenskej republiky Pavol Paška. Vážené poslankyne, páni poslanci, pristúpime k druhému čítaniu o vládnom návrhu zákona, ktorým sa mení a dopĺňa zákon č. 469/2002 Z. z. o environmentálnom označovaní výrobkov v znení zákona č. 587/2004 Z. z. Tento vládny návrh zákona ste dostali pred prvým čítaním ako tlač 159 a spoločnú správu výborov máte ako tlač 159a. Poprosím teda teraz ministra životného prostredia Slovenskej republiky pána Jaroslava Izáka, aby tento vládny návrh zákona odôvodnil.
Lengvarský, Vladimír, minister zdravotníctva SR (2022-09-22):
Dobrý deň. Vážený pán predsedajúci, vážený pán poslanec, dovoľte, aby som odpovedal na vašu otázku. Prideľovanie prostriedkov z plánu obnovy a odolnosti je v zmysle zákona 368/2021 o mechanizme na podporu obnovy a odolnosti na Slovensku a systému implementácie plánu obnovy a odolnosti možné s výnimkou špecifických prípadov iba na základe výziev. Dve výzvy na výstavbu a rekonštrukcie nemocníc v rámci komponentu 11 aktuálne pripravujeme. Plánujeme ich vyhlásenie na koniec septembra, respektíve na koniec októbra v tomto roku. Nemocnice sa budú môcť následne uchádzať o prostriedky v rámci týchto výziev a po vyhodnotení všetkých zaslaných projektov budeme vedieť určiť, ktoré projekty z nemocníc budú financované z plánu obnovy a odolnosti. Ďakujem.
P. Paška, predseda NR SR: (2010-03-03):
(Hlasovanie.) 135 prítomných, 128 bolo za, 5 sa zdržalo, 2 nehlasovali. Tieto body sme schválili.
Osuský, Peter, poslanec NR SR (2021-06-15):
Ďakujem, pán predsedajúci. Vážený pán podpredseda, milý Gábor, musím povedať, že aj keď ti to vytýkajú pokojným hlasom, si predniesol súbor faktov, ktorými neotrasie ani rev, ani kvikot. Jednoducho tak je to, ako si povedal, aj ti za to ďakujem, a to nie preto, že sme v jednej koalícii, ale preto, že mám pocit, že človek rád počuje pravdu. A tu ak sa vyťahujú také fakty typu vzal mu šoféra, no musím povedať, že keď si pomyslím, čo museli prežiť ľudia väznení Gestapom a nevypovedali o svojich partneroch a spolubojovníkoch, keď si pomyslím, čo musela prežiť doktor Milada Horáková, ktorú na konci trýznenia vo väznici komunisti nechali 20 minút dusiť sa v slučke, lebo ju tak nastavili, tak pre mňa človek, ktorý sa obesí vo vyšetrovacej väzbe, sa priznal!
Bugár, Béla, podpredseda NR SR (2010-09-08):
Páni poslanci, pán poslanec, prosím vás, k pánovi Zajacovi sa vyjadrujte.
Pčolinský, Peter, podpredseda NR SR (2022-10-26):
Pán poslanec, ďakujem za upozornenie a nakoľko vlastním kryptomeny, tak vás nechám plynule rozprávať.
Pellegrini, Peter, predseda NR SR (2014-11-28):
Vážené panie poslankyne, páni poslanci, prosím, zaujmite miesto, budeme hlasovať. (Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním v skrátenom legislatívnom konaní v druhom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 1319. Pán poslanec Valocký, ako spravodajca, uvádzajte, prosím, hlasovanie. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov znení neskorších predpisov , tlač 1319.)
Novotný, Viliam, poslanec NR SR (2016-02-11):
Ďakujem pekne. Ja by som možno len niekoľko častí z vystúpenia pána Miškova chcel podčiarkol a možno ešte dodatočne vysvetliť. Určite súhlasím s ním, že školstvo, žiaľ, a to už som dnes aj povedal v rozprave, aj v reakcii na faktické poznámky, nebolo prioritou pre jednotlivé vlády na Slovensku. Vždy to boli nejaké iné priority, ja nehovorím, že boli významnejšie, dôležitejšie, faktom ale je, že od novembra 1989 by už sem mohla prísť vláda, ktorá by naozaj povedala, že školstvo je prioritou alebo že vzdelávanie je prioritou. Druhá moja poznámka je, naozaj je faktom, že napriek tomu, že vláda deklaruje veľké hospodárske a ekonomické úspechy, pravda je taká, že ľudia to v peňaženkách necítia. Ten problém, na ktorý poukázal pán poslanec Miškov vo svojom vystúpení, sa volá pracujúca chudoba. Naozaj na Slovensku máme množstvo ľudí, ktorí si nájdu prácu a mnohokrát sú na tom paradoxne horšie, ako keby poberali sociálne dávky. Ale riešením nie je len upraviť sociálny systém tak, aby motivoval k práci, ale hlavne riešiť to, prečo ľudia hlavne v regiónoch vzdialenejších od Bratislavy zarábajú tak strašne málo. A to nie je len o výške minimálnej mzdy, ktorú sa snaží marketingovo vláda zvýšiť o 8 eur, 10 eur, to je aj o tom, že naozaj príbehy vysokoškolsky vzdelaných ľudí, inteligencie tohto národa sú príbehy ľudí, ktorí zarábajú niečo vyše minimálnej mzdy v národnom hospodárstve. A toto je problém, o ktorom by sme sa mali rozprávať, lebo s tým súvisí aj problém odchodu mladých ľudí z tejto krajiny, odlivom mozgov, ročne odíde z tejto krajiny 30-tisíc ľudí, mladých ľudí, ktorí by sa sem možno aj radi vrátili, ale jednoducho sa nemajú kde vrátiť, lebo keď tá motivácia je vrátiť sa pracovať za minimálnu mzdu, tak ich to jednoducho nemotivuje. Čiže tých problémov, o ktorých hovoril pán Miškov, je naozaj viac a je veľmi dôležité, aby sme ich začali reálne riešiť v tejto krajine. Ďakujem pekne.
V. Veteška, podpredseda NR SR: (2007-05-11):
Panie poslankyne, páni poslanci, ďalším bodom programu malo byť prerokovanie tlače 288. Je to návrh poslanca Národnej rady pána Petra Gaburu na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. Pán poslanec Gabura stiahol z rokovania, musel som vás podľa poriadku informovať, stiahol tento bod programu, tento materiál z rokovania programu Národnej rady. A teda budeme pokračovať prvým čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289). Návrh na jeho pridelenie máte v rozhodnutí č. 275. Dávam slovo pánovi poslancovi Pavlisovi, aby za skupinu poslancov návrh zákona uviedol.
V. Veteška, podpredseda NR SR: (2008-07-01):
vládnom návrhu zákona o organizácii a podpore športu a o zmene a doplnení niektorých zákonov . Ešte v rámci písomne prihlásených poslancov a poslankýň máme dve faktické poznámky, resp. jednu. Vystúpi pani poslankyňa Cibulková a potom v reakcii na faktické poznámky vystúpi pán poslanec Mikuš Tibor. Teraz, prosím, zapnite mikrofón pani poslankyni Cibulkovej. (Ruch v sále.) A poprosím o kľud v rokovacej sále.
P. Paška, predseda NR SR: (2006-10-19):
Prerušujem rokovanie o tomto bode programu. Dámy a páni, mali sme pokračovať podľa pôvodného schváleného harmonogramu hlasovaním o siedmich prerokovaných bodoch programu. Chcem sa spýtať, či by bol všeobecný súhlas na to, aby sme hlasovanie o všetkých prerokovaných bodoch presunuli na piatu hodinu poobede a pokračovali teraz hlasovaním... (Reakcie z pléna.) A pokračovali prerokúvaním programu vzhľadom na to, že sú tu prítomní aj navrhovatelia. (Reakcie z pléna.) Budeme pokračovať hlasovaním o prerokovaných bodoch programu. Vážené panie poslankyne, páni poslanci, poprosím teraz... Procedurálny návrh – pani poslankyňa Laššáková.
Blanár, Juraj, podpredseda NR SR (2021-02-05):
Pán poslanec Milan Potocký.
Mičovský, Ján, minister pôdohospodárstva a rozvoja vidieka SR (2021-03-18):
Ak som správne rozumel, pán poslanec, spytujete sa jednoducho na to, že či som s pánom Vigodom priateľ, áno? Či už nie som. Viete, určite som, ja si pána Vigodu vážim. Môžem tu otvorene povedať, že občan Mičovský alebo lesník Mičovský nemá s pánom Vigodom žiadny problém, napokon jeho história osobná ukázala, že vo chvíľach, keď sa rozhoduje o tom, ako dokážeme na križovatke svojho osobného života zareagovať, zareagoval správne. Postavil sa za cenu, za pravdu a spravodlivosť vo svojej funkcii. Len viete, ako minister Mičovský vykonávajúci túto funkciu nemôžem hodnotiť ľudí podľa toho, či sú mi priateľmi, alebo nie sú mi priateľmi, ale podľa toho, či spĺňajú náročné parametre tej služby, do ktorej sme vstúpili. A tu som otvorene povedal aj Maťovi Vigodovi a hovorím to aj tu, však sme tu nie za seba, sme tu za občanov tohto štátu, že tie parametre nespĺňal. No ale vy ste tam dali aj jednu podotázku, že, že a teraz sa už niečo robí? No robí sa od nástupu nového vedenia. Tie kroky sa vykonávajú a veľmi účinným a vysledovateľným spôsobom, ale to by sme rozprávali už o detailoch, ktoré asi nepatria na túto scénu. Ja zopakujem, že intenzita práce niežeby bola ideálna na tom, aby sa vykonala táto obrovská operácia, keď sa takýto obrovský podnik ide stransformovať z hľadiska nielen organizačnej štruktúry, ktorá sa tak často sleduje, koľko závodov, koľko správ, nielen z hľadiska počtu ľudí, ktorí, samozrejme, všetci nebudú môcť prejsť do novej štruktúry, ale garantujem, že tí, ktorí sú špičkoví a dobrí alebo aspoň priemerní do toho prejdú, ale aj z hľadiska práve vypočutia tej spoločenskej objednávky a požiadavky lesa. Viete, lesníctvo má sedemstoročnú históriu, a to, že sme teraz pred obrovským kvalitatívnym skokom, keď vstupujeme do éry prírode blízkeho hospodárenia, je niečo, čo bude určite zapísané do histórie lesníctva ako úspešný príbeh, ale treba na ňom ešte veľa vykonať a verím, že sme práve na jeho úspešnom začiatku. Ďakujem, skončil som, pán podpredseda.
Viskupič, Marián, poslanec NR SR (2023-03-22):
Ďakujem pekne. Ja využijem teda tú možnosť, že som predkladateľ a môžem sa znovu prihlásiť do rozpravy... (Prerušenie vystúpenia predsedajúcim.)
Bublavý, Dušan, poslanec NR SR (2014-05-29):
Vážený pán predseda, kolegyne, kolegovia, v spoločnej správe vystúpilo 13 poslancov. (Ruch v sále.)
Viskupič, Marián, poslanec NR SR (2020-11-04):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-03-15):
Ďakujem pekne. Otváram rozpravu. Do rozpravy som dostal dve písomné prihlášky. Za stranu SMER, za klub vystúpi pán poslanec Ján Richter a neskôr vystúpi ako nezávislý pán poslanec Erik Tomáš. Teraz má slovo pán poslanec Richter. Nech sa páči, máte slovo.
Hufková, Eva, poslanec NR SR (2013-09-04):
Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady č. 627 z 19. augusta 2013 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský do tridsaťdva dní od jeho prerokovania v prvom čítaní na schôdzi Národnej rady. Dajte, prosím, o mojom návrhu, vážený pán predseda, hlasovať.
Laššáková, Jana, poslankyňa NR SR (2016-09-08):
Ďakujem pekne za slovo. Vážený pán predsedajúci, kolegyne poslankyne, kolegovia poslanci, pán predkladateľ, chcem v zmysle v § 73 ods. 1 rokovacieho poriadku ako spravodajkyňa v prvom čítaní, ako spravodajkyňa určená ústavnoprávnym výborom, vystúpiť v prvom čítaní k návrhu zákona o rokovacom poriadku. Návrh zákona spĺňa po formálnoprávnej stránke všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona v druhom čítaní do 32 dní od jeho prerokovania v Národnej rade v prvom čítaní. Zo znenia uvedeného návrhu zákona je zrejmý účel navrhovanej úpravy. Pán predkladateľ vo svojom úvodnom vystúpení ho bližšie ďalej rozviedol, preto ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Ďalej odporúčam, aby návrh zákona bol pridelený výboru ústavnoprávnemu vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Skončila som svoju spravodajskú informáciu, poprosím vás, pán predsedajúci, otvorte rozpravu.
Laurenčík, Milan, podpredseda NR SR (2021-05-03):
Pán poslanec Peter Kmec, nech sa páči.
B. Bugár, podpredseda NR SR: (2005-10-26):
Už je to v poriadku? Ďakujem pekne. Takže ešte raz, vážené pani poslankyne, vážení páni poslanci, otváram druhý rokovací deň 51. schôdze Národnej rady Slovenskej republiky. O ospravedlnenie svojej neúčasti na dnešnom rokovaní písomne požiadali pani poslankyne Beáta Brestenská, Eva Černá a páni poslanci Miklós Duray, Pavol Rusko, Rudolf Žiak. Na zahraničnej pracovnej ceste je poslanec Národnej rady Slovenskej republiky Pavol Paška. Budeme pokračovať prvým čítaním o vládnom návrhu zákona o posudzovaní vplyvov na životné prostredie a o zmene a doplnení niektorých zákonov (tlač 1293). Prosím teraz ministra životného prostredia Slovenskej republiky Lászlóa Miklósa, aby vládny návrh zákona uviedol.
Kaník, Ľudovít, poslanec NR SR (2011-12-13):
Ďakujem. Transformácia je zrušená, vláda padla, prezident ju zastavil – o čom sa tu bavíme? (Reakcia z pléna.) Ale samozrejme, že je zrušená, táto vláda nevie vykonať tú transformáciu, ani ju nevykonáva, ani ju nechce vykonať. Transformácia je zastavená a všetko, čo tu okolo transformácie dnes sa hovorí, je obyčajné divadlo. Nič iné. Neklamme, preboha, verejnosť, že sa tu jedná o transformáciu, veď transformácia je zastavená. O čom sa tu teda bavíme?
Zemanová, Anna, poslankyňa NR SR (2016-10-26):
Ďakujem pekne za slovo. Vážený pán predseda, vážení kolegovia, poslankyne, poslanci, návrh zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení ďalších zákonov, ktorým sa dopĺňa zákon o veterinárnej starostlivosti, predkladáme ako poslanci Národnej rady Martin Poliačik, Lucia Ďuriš Nicholsonová, Anna Zemanová, Jana Cigániková, Alojz Baránik, Martin Klus a Juraj Droba. Predmetný návrh má za cieľ zaviesť právnu úpravu na kontrolu množenia psov, ustanoviť podmienky chovu psov za účelom ich množenia, podmienky držania takýchto psov a povinnosti vyplývajúce držiteľom, ako aj štátnym orgánom na úseku evidencie a kontroly držania psov určených na množenie. V súčasnosti je chov a množenie psov kontrolované len tým spôsobom, že tzv. chovné stanice jednotlivých plemien sú nahlásené chovateľským zväzom týchto plemien a tie kontrolujú, či takéto chovy spĺňajú ich štandardy a prípadne aj medzinárodné štandardy. Chovatelia takýchto šľachtených chovov majú záujem na tom, aby tieto chovy boli v poriadku a zachovávali medzinárodné štandardy, pretože im to dáva možnosť ďalej rozvíjať chov a zvyšuje hodnotu ich psov aj šteniat z takéhoto chovu. Na druhej strane existujú chovy, kde nie sú dodržiavané podmienky držania a chovu zvierat stanovené vyhláškou ministerstva pôdohospodárstva č. 123/2008 Z. z. o podrobnostiach o ochrane spoločenských zvierat a požiadavkách na karanténne stanice a útulky pre zvieratá. Často sú samice psov v nekontrolovaných chovoch držané pod fóliovníkmi, v tmavých pivniciach, bez venčenia, denného svetla, bez sociálneho kontaktu, bez veterinárneho ošetrenia, bez vhodnej stravy, s kožnými a inými chorobami. Ako jediný nie je tento spôsob množenia za účelom predaja kontrolovaný, čo vedie jednak ku genetickým zmenám na plemenách, skrytým chorobám, ktoré sa prejavia po čase od kúpy, k premnoženiu určitého plemena a hlavne k nevhodným podmienkam chovu vedúcim k týraniu. Takíto množitelia nie sú registrovaní v chovateľských zväzoch a v súčasnosti nikto nekontroluje, či dodržiavajú požiadavky stanovené osobitným predpisom. Z tohto dôvodu navrhujeme zaviesť povinnosť pre každého, kto bude chcieť predávať psov mimo chovateľských staníc registrovaných v chovateľských zväzoch, by mal mať takýto predajca od veterinárnej správy potvrdenie o tom, že má vhodné podmienky na tento chov a že ich aj dodržiava. Akýkoľvek predaj bez registrácie by mal byť nelegálny. Návrhom zákona sa zavádza povinnosť registrovať chov v prípade, že chovateľ má záujem o predaj šteniat. Registrácia sa netýka tých chovateľov psov, ktorým sa psy rozmnožia náhodne a/alebo šteňatá nie sú predmetom predaja. Ďakujem pekne za slovo. Vážený pán predseda, prosím, otvorte rozpravu.
Kyselica, Lukáš, poslanec NR SR (2022-11-10):
Pokiaľ ide o pozmeňujúci návrh poslankyne Kolíkovej, o bode 2 nemôžeme hlasovať, lebo sme schválili prvý mnou predložený pozmeňujúci návrh, ten bod 5.
Paška, Pavol, predseda NR SR (2012-10-26):
Kolegyne, kolegovia!
Žarnay, Oto, poslanec NR SR (2018-09-20):
Ďakujem pekne pánovi kolegovi Osuskému. Nemám čo k tomu povedať. Možno len to, že nie som jediný učiteľ, sú tu aj iní učitelia v Národnej rade, ktorí určite zastávajú podobný názor ako ja a sú príkladom aj pre iných učiteľov. A verím, že v našej spoločnosti sú desiatky a stovky dobrých učiteľov, ktorí majú veľmi vznešené ciele, ktoré však pre rôzne príčiny nemôžu dosiahnuť. Ďakujem.
Kavecká, Monika, poslankyňa NR SR (2022-11-30):
Možnože ho odprezentuje v technickej podobe pán poslanec. Ďakujem veľmi pekne.
Vitteková, Anna, poslankyňa NR SR (2011-03-22):
Ďakujem, pán predseda. Pani ministerka, dámy, páni, Ústavnoprávny výbor Národnej rady Slovenskej republiky ma uznesením z 8. marca 2011 určil za spravodajkyňu k vládnemu návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov. Podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky podávam v prvom čítaní spravodajskú informáciu. Vládny návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutoční jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67, 68 zákona o rokovacom poriadku, ako i náležitosti určené v legislatívnych pravidlách. Zo znenia vládneho návrhu zákona je zrejmý aj účel navrhovanej úpravy. Navrhovateľ v dôvodovej správe informuje, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi a je v súlade s právom Európskej únie. Ďalej sa uvádza, že navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá ani nároky na pracovné sily či organizačné zabezpečenie. Neovplyvní zamestnanosť, podnikateľské prostredie ani informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu zákona je upravená v práve Európskej únie a nie je obsiahnutá v judikatúre Súdneho dvora Európskej únie. Taktiež osobitná časť dôvodovej správy obsahuje riadne odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajkyňu vyplývajú, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. marca 2011 pod č. 277 navrhujem, aby vládny návrh zákona prerokovali: Ústavnoprávny výbor Národnej rady a Výbor Národnej rady Slovenskej republiky pre financie a rozpočet. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 11. mája 2011 a gestorský výbor do 13. mája 2011. Ďakujem, pán predseda, otvorte rozpravu.
T. Cabaj, podpredseda NR SR: (2010-05-25):
Ešte s faktickou pani poslankyňa Tóthová.
T. Cabaj, poslanec: (2007-05-10):
Zároveň, aby sme týmto hlasovaním určili gestorský výbor a to Výbor Národnej rady Slovenskej republiky pre verejnú správu a regionálny rozvoj a zároveň určili lehoty na prerokovanie návrhu zákona vo výboroch do 18. júna a v gestorskom výbore do 19. júna 2007.
K. Tóthová, poslankyňa: (2007-06-19):
Pán poslanec, zaráža, doslova ma zaráža vaša odvaha prekrútiť moje slová. Ja som nemala námietky, aký vy máte názor na komisiu, mňa teda proste rozhorčilo vaše arogantné vystúpenie s iróniou: Kde je pán predseda? Asi išiel zaplatiť chlebíčky. Ak toto považujete za zdvorilosť a náležité jednanie poslanca, tak potom niečo máte pomýlené. Preto som vás vyzvala, aby ste sa za toto ospravedlnili. Ja som natoľko demokrat, že akceptujem váš názor na komisiu, ale povedala som, že s ním nesúhlasím, pretože komisia má také a také zloženie a že nepriamo sa dotýkate vysokých ústavných činiteľov, ako je ombudsman, predsedníčka Ústavného súdu a ďalší zástupca prezidenta republiky, pretože vy ste zhodili komisiu na jedenie chlebíčkov. Prosím, je to váš názor, ale nemôže byť otázkou vášho názoru, akým tónom sa vyjadrujete o neprítomnosti predsedu Národnej rady Slovenskej republiky. Ďakujem za pozornosť. (Potlesk.)
Beluský, Martin, poslanec NR SR (2023-03-21):
Ďakujem za slovo, pán podpredseda. Tak ešte raz, cieľom tohto návrhu zákona je odstrániť možnosť štátu zasahovať do obydlí obyvateľov Slovenskej republiky vo výnimočnom a núdzovom stave, ale zároveň aj otvoriť diskusiu k ústavnému zákonu o bezpečnosti štátu v čase vojny, vojnového stavu, výnimočného stavu a núdzového stavu, kedy má vláda možnosť využiť rôzne obmedzenia výkonu rôznych práv. Ako som povedal z názvu toho zákona, súčasná legislatíva rozlišuje štyri krízové situácie, počas ktorých po splnení určitých podmienok môže štát vyhlásiť buď vojnu, vojnový stav, výnimočný stav, alebo núdzový stav a v každej situácii môže štát zasiahnuť alebo obmedziť práva právnických, ako aj fyzických osôb, napríklad môže uložiť pracovnú povinnosť, môže obmedziť výkon vlastníckych práv k hnuteľným veciam, môže obmedziť listové tajomstvo, môže obmedziť slobodu pohybu a tak ďalej a tak ďalej. V stave vojny alebo vojnového stavu, teda v prípade obrany Slovenskej republiky pred prípadným agresorom, musia byť všetky ostatné práva potlačené pred potrebou obrany územia nášho štátu. Avšak v stave núdzového a výnimočného stavu neexistuje právny argument, prečo by mal mať štát možnosť zasahovať do nedotknuteľnosti obydlia občanov Slovenskej republiky a obmedzovať výkon ich vlastníckeho práva. Núdzový stav môže vláda vyhlásiť len za podmienky, že došlo alebo bezprostredne hrozí, že dôjde k ohrozeniu života a zdravia osôb, a to aj v príčinnej súvislosti so vznikom pandémie, k ohrozeniu životného prostredia alebo k ohrozeniu značných majetkových hodnôt v dôsledku živelnej pohromy, katastrofy, priemyselnej, dopravnej alebo inej prevádzkovej havárie. Výnimočný stav môže na návrh vlády vyhlásiť prezident len za podmienky, že došlo alebo bezprostredne hrozí, že dôjde k teroristickému útoku, k rozsiahlym pouličným nepokojom spojeným s útokmi na orgány verejnej moci, drancovaním obchodov a skladov alebo s inými hromadnými útokmi na majetok, alebo dôjde k inému hromadnému násilnému protiprávnemu konaniu, ktoré svojím rozsahom alebo následkami podstatne ohrozuje alebo narušuje verejný poriadok a bezpečnosť štátu, ak ho nemožno odvrátiť činnosťou orgánov verejnej moci a ak je znemožnené účinné použitie zákonných prostriedkov. Z definícií tohto núdzového a výnimočného stavu teda vyplýva, že či už pri pandémii, alebo živelnej katastrofe, alebo pouličných nepokojoch, alebo pri drancovaní obchodov má štát možnosť využiť kapacity orgánov verejnej moci, ako sú napríklad okresné úrady, obecné, mestské úrady, kultúrne inštitúcie alebo školské zariadenia, a tie sú z hľadiska potreby dostačujúce na zabezpečenie činnosti štátu, tak ako to bolo možnosť vidieť aj pri pandémii COVID-19. Preto sa v ústavnom zákone navrhuje, aby možnosť obmedzenia výkonu vlastníckeho práva k nehnuteľnostiam v čase núdzového a výnimočného stavu bola úplne odstránená. A ak tento návrh zákona prejde do druhého čítania, tak navrhneme aj odstránenie ďalších možností vlády na obmedzenie ďalších ľudských práv. Ďakujem pekne za pozornosť.
Brixi, Otto, poslanec NR SR (2012-09-11):
Ďakujem pekne, pani predsedníčka. Pán kolega, po injekčných striekačkách som myslel, že ma už dnes neprekvapí nič, ale váš prejav plný arogancie, demagógie a klamstva ma rozhodne nenechal chladným. Vy ako ekonóm, ktorý ste tu sedeli aj posledných 18 mesiacov a viac, by ste veľmi dobre mali vedieť, o čom sú konsolidácie verejných financií, a mali by ste si byť vedomí toho, že v dnešnej dobe iná cesta ako konsolidácia zvyšovaním niektorých základných poplatkov neexistuje. Vy ste sa pýtali, čo urobila táto vláda pre občanov, a snažili ste sa to spochybniť. No, ja sa môžem opýtať, čo urobila vaša vláda pre to, aby optimalizovala verejné financie v štátnej správe a jednotlivých rezortoch okrem toho, aby nezabudla optimalizovať záujmy vlastné a záujmy stranícke. Takže, pán kolega Chren, ak sa chcete pýtať, čo si myslia občania o našej politike, najprv sa spýtajte, čo si myslia o politike vašej, a na to ste dostali odpoveď 10. marca. Ďakujem.
R. Kaliňák, podpredseda vlády a minister vnútra SR: (2007-09-11):
Ide predovšetkým o povinnosť predložiť tento zákon, ktorá vyplýva z § 68 ods. 3 a 4 zákona o sociálnom zabezpečení policajtov a vojakov, podľa ktorých musíme každoročne zvyšovať už vyplácané dôchodky, ktoré sú pod priemerom vyplácaných dôchodkov podľa nového systému. Toto ustanovenie slúžilo v zákone predovšetkým na to, aby sme priblížili dôchodky policajtov a vojakov, ktoré boli udelené pred prijatím tohto zákona a po prijatí. Robíme tak každoročne, aj tento rok ide približne o 0,25 % za každý rok a týka sa to všetkých ozbrojených zložiek, ktoré spadajú pod tento zákon. Rovnako sa tak navrhuje zvýšiť vdovecké a čiastkové dôchodky. Ostatné dôchodky sa nenavrhuje zvyšovať, pretože ich priemerná výška dosiahla priemernú výšku dôchodkov priznaných podľa súčasne platného zákona o sociálnom zabezpečení. Vzhľadom na uvedené si vás dovoľujem, vážené pani poslankyne, páni poslanci, požiadať o postúpenie návrhu zákona do druhého čítania. Ďakujem pekne.
Vitteková, Anna, poslankyňa NR SR (2015-04-21):
Teraz budeme hlasovať o návrhu uznesenia pána poslanca Zajaca, ktorý žiadal hlasovať o každom bode zvlášť. Dajte, prosím, hlasovať najskôr o bode A návrhu uznesenia.
Danko, Andrej, predseda NR SR (2019-09-17):
Vyhlasujem rozpravu za skončenú. Pán navrhovateľ nebude reagovať. Pán spravodajca, poprosím, aby oznámil termín hlasovania o tomto návrhu zákona.
Danko, Andrej, podpredseda NR SR (2024-01-10):
Pani poslankyňa Bihariová. Nie je v sále. Pán poslanec Krúpa.
Nemec, Richard, poslanec NR SR (2021-05-12):
Ďakujem, pán predsedajúci. Pán Kočiš, spomínali ste tu severské krajiny. To divadielko, čo tu aj vy rok predvádzate, tak vašej novej strane tiež moc nepomáha, lebo je to smutné, lebo tie severské krajiny naprieč politickým spektrom v pandémii boli spolu a nejak to, nejak to tam dotiahli. Takže trošku, trošku aj tej sebakritiky a nie toho divadielka len tu v parlamente. Diky.
Šeliga, Juraj, podpredseda NR SR (2020-07-07):
Pán poslanec Kamenický.
Bugár, Béla, podpredseda NR SR (2017-02-08):
Vážené panie poslankyne, páni poslanci, prosím, aby sme sa ukľudnili a pristúpime k hlasovaniam. S procedurálnym návrhom pán poslanec Matovič.
Hrnčiar, Andrej, podpredseda NR SR (2017-04-07):
Ďakujem. Takže, vážené panie poslankyne, vážení páni poslanci, pristúpime k hlasovaniu o návrhu na vyslovenie nedôvery ministrovi práce, sociálnych vecí a rodiny a rodiny Slovenskej republiky. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená, súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. (Ruch v sále.) Takže nech sa páči, pán spravodajca.
Laššáková, Jana, podpredsedníčka NR SR (2014-09-16):
Ďakujem pekne, pán podpredseda vlády. Zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor, pre financie a rozpočet, poslancovi Jaroslavovi Demianovi. Nech sa páči, pán spravodajca.
Pollák, Peter, poslanec NR SR (2023-11-22):
Ďakujem za slovo. Pán kolega, v zásade dobré vystúpenie. Rovnaké vystúpenie, ako mal Igor Matovič, vy ste sa vyhli akurát tým slovíčkam, ktoré ste spomínali, ale v zásade ste išli po tých istých myšlienkach, tá istá línia, zopakovali ste iba to, čo Igor Matovič. Pri všetkej úcte, akože však vy nenávidíte Igora Matovič, ale na druhej strane je pre vás obrovskou inšpiráciou, lebo aj toto vystúpenie vaše bolo iba okopírové Igorom Matovičom. Pri všetkej úcte. Všetko dobré prajem.
A. Belousovová, podpredsedníčka NR SR: (2008-07-02):
Pán poslanec Mikloško, keďže vás vidím znovu stáť pri mikrofóne, chcem vám len pripomenúť, že váš čas desať minút vypršal a že som vám pred vyhlásením prestávky odobrala slovo. Takže vás znovu poprosím, aby ste opustili priestor určený pre rečníkov. Pán poslanec Mikloško, nebudeme diskutovať a robiť divadlo. V zmysle rokovacieho poriadku § 32 ods. 2 vás vyzývam, aby ste zachovali v rokovacej miestnosti poriadok. Vy veľmi dobre viete, že je už len tretia možnosť, že vás podľa toho istého paragrafu a odseku môže predsedajúci vykázať až do skončenia rokovacieho dňa z rokovacej miestnosti. Túto radosť vám však neurobím, a keďže nechcete uposlúchnuť moju výzvu, vyhlasujem prestávku do 17.00 hodiny, kedy bude pokračovať Národná rada hlasovaním. Prestávka do 17.00 hodiny. Uvidíme, kto má väčšiu trpezlivosť. (Prerušenie rokovania o 16.40 hodine.) (Pokračovanie rokovania o 17.00 hodine.)
Pellegrini, Peter, predseda NR SR (2023-12-19):
(Povedané súbežne s rečníkom.) Pán poslanec, máte naozaj podľa procedúry v treťom čítaní návrhy? Pretože budem vám musieť odobrať slovo.
M. Sabolová, poslankyňa: (2008-11-27):
Pán poslanec, vy ste ani dlhšie hovoriť nemohli, lebo vy ste hovorili len o tom pozmeňujúcom návrhu. Nebyť toho, že vás na to upozorníme, že už včera vybuchne pri zákone o zdravotnej starostlivosti či o zákone o zdravotných poisťovniach percento za poistencov štátu, tak vy ani dnes nevystúpite, lebo asi ťažko by ste mohli obhájiť to, čo ste predložili.
Jurinová, Erika, podpredsedníčka NR SR (2013-02-08):
Ďakujem, pán poslanec. Na vaše vystúpenie registrujem šesť faktických poznámok. Uzatváram možnosť prihlásiť sa s faktickou. Nech sa páči, pán poslanec Osuský.
Kuffa, Štefan, poslanec NR SR (2013-06-04):
Ďakujem za slovo, aj predkladateľovi tohto návrhu. Ja som tiež ináč nad touto istou vecou rozmýšľal, ja sa modlím za to veľakrát, aby pršalo, a nie ešte, že by som za to platil, že prší. Vnímam tento zákon veľmi nespravodlivý a tak, ako sa zvykne hovorovo hovoriť, že výpalníci vyberajú výpalné a vypaľujú rodinné rozpočty, tak my tu na rodinné rozpočty vyvodňujeme a odplavujeme financie z rodín. Veď je úplne absurdné platiť za to, že prší. V zahraničí majú s tým skúsenosť a to takú, že ľudia aj u nás na Slovensku, je otázka času, ak neprijmeme tento zákon, začnú sa správať racionálne, pretože si zavedú nádrže, budú zachytávať túto vodu a jednoducho táto voda nepôjde do kanalizácie. Čo sa stalo v zahraničí? Jednoducho začali mať problém s kanálmi, ktoré sa im upchávali. Dažďová voda veľakrát naozaj pozitívne pôsobí aj v tej samotnej kanalizácii. Len čo tu hrozí? Tu hrozí tiež taká skutočnosť, že vodárne a kanalizácie zdvihnú jednoducho platbu za stočné, nedajú tam, že to je dažďová voda, ale to zdvihnú. Aj tu by treba bolo diferencovať medzi spotrebou vody a vyprodukovaným odpadom. Voda všetka, ktorá sa spotrebuje v domácnosti, ani zďaleka sa všetka nevyvedie do odpadu. Sú aj súkromne hospodáriaci roľníci alebo takí, ktorí majú len to nejaké zvieratko doma a nejako veľmi často v podstate túto vodu požívajú, hej, pri hospodárskych zvieratách, a tá voda sa jednoducho vypije, nevyprodukuje sa odpad, ktorý ide do kanalizácie. Tam by bolo vhodné, aby cena za stočné nepresahovala viac ako 55% vodného, lebo zhruba tých 50 % plus-mínus aj vody sa spotrebuje reálne v každej... (Prerušenie vystúpenia časomerom.)
Gašpar, Tibor, podpredseda NR SR (2024-10-23):
Ďakujem spravodajcovi. Otváram rozpravu k tomuto bodu programu a konštatujem, že som dostal dve písomné prihlášky, ako v poradí prvá pani poslankyňa Jurík za klub Progresívne Slovensko a následne pán poslanec Štefunko za Progresívne Slovensko. Nech sa páči.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu, ako ho predniesol pán spravodajca. (Hlasovanie.) Prítomných 136, za 87, proti 8, zdržalo sa 40, nehlasoval 1. Konštatujem, že aj tento návrh sme schválili, určili sme výbory, gestorský výbor, ako aj lehotu na prerokovanie. Opäť poprosím pána poslanca Mariána Viskupiča, aby uviedol hlasovanie o bode 30 schváleného programu, ktorým je prvé čítanie o vládnom návrhu zákona, ktorým sa mení a dopĺňa daňový poriadok, tlač 627. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 627.]
Duchoň, Daniel, poslanec NR SR (2012-09-27):
Ďakujem. Vážená pani predsedajúca, v tejto rozprave vystúpili rovnako štyria poslanci, ktorí nepodali žiadne návrhy, o ktorých treba hlasovať, preto dajte, prosím, hlasovať o tom, že Národná rada Slovenskej republiky berie na vedomie Správu vlády Slovenskej republiky o opatreniach na udržanie plánovaného deficitu verejných financií Slovenskej republiky na rok 2012.
Kleinert, Dana, poslankyňa NR SR (2024-01-19):
Ďakujem pekne. Ja by som chcela podať číslo sedem. Sedem je teraz to číslo vládnej koalície, z toho traja tu byť musia, takže štyria sú tu dobrovoľne. Gratulujem, perfektné číslo. Ešteže iné býva potom na výplate. Že? Chcela by som povedať, že ono je to, zase sa vraciam k tomu spôsobu, že ako vás presvedčiť, aby ste teda dali tie faktické, a teda ono to začína byť ako taká hra, že, že je to taká hra, že čo si zapamätáme. Že tak tá reťaz, hej? Že už sme teda mali to, že ten spôsob jeden je, že odborný, čiže tuto moji kolegovia a kolegyne, právnici a právničky, tak tie to tu naozaj rozobrali do šroubika, čiže máme odborne, použili sme teda humor, použili sme hnev, použili sme to umenie. Pridávame to stále, hej, čiže potom je tá otázka, že či si, čo si zapamätáme, či tie spôsoby si naozaj že dokonca aj dokážeme zapamätať. Mali sme tu teda umenie, vizuálne nemôžeme teda, ale tak máme aspoň fantáziu. Mali sme tu ale aspoň Shakespeara, IMT Smile, čiže históriu aj súčasnosť, komerciu aj väčšiu hĺbku, mali sme tu filozofiu, čiže aj cez to skúšame. Čiže ten Aristoteles tu zaznel. Mali sme priame vyvolávanie, aj to sme mali a teraz najnovšie teda pán Šmilňák, vy ste dali aj prosbu, čo je tiež jeden ďalší zo spôsobov, pretože naozaj z pocitu zodpovednosti voči tým voličom, čo tu sa chystá už vás dokonca prosíme, aby ste to stiahli tento zákon. Čiže my už naozaj, že trošku už nám aj tá fantázia dochádza napriek tomu, že sme celkom kreatívni, ale furt nič. Čiže áno, teda rozumieme, teda že příkaz znel jasně, ale, ale akože predsa len, že no akože nádej umiera posledná. Skúste to, lebo akože... (Prerušenie vystúpenie časomerom.)
Kollár, Boris, predseda NR SR (2022-02-23):
S faktickou poznámkou teraz vystúpi pani poslankyňa Kozelová. Nech sa páči.
Paška, Pavol, predseda NR SR (2012-11-29):
Prerušujem rokovanie o tomto bode programu. Pán poslanec Hlina, procedurálny návrh, nech sa páči.
Marcinková, Vladimíra, poslankyňa NR SR (2022-10-05):
Ja na rozdiel od pána predsedajúceho vecnosť vašich príspevkov neviem úplne oceniť, ale veľmi, veľmi sa mi naozaj páči, pán Kuffa, ako sa snažíte pôsobiť sofistikovane, ako hovoríte o tom, čo by sme mali a nemali v školách vyučovať a vlastne, že či my vôbec vieme, čo je to menšina, nám tu kladiete takú rečnícku otázku, keď hovoríme o sexuálnych menšinách ako o menšinách, no viete, asi vieme, čo je to menšina a vy asi neviete, pretože menšina je označenie, zreteľné označenie pre akúkoľvek skupina, ktorá sa odlišuje od väčšinovej spoločnosti, takže áno, aj sexuálne menšiny sú menšiny, aj národnostné menšiny sú menšiny, aj iné kultúrne, sociálne menšiny sú menšiny. Čiže ja len toľko, že keď sa snažíte poučovať druhých, tak robme to exaktne. A ja obdivujem ako niekto dokáže počas desiatich minút uraziť slovenské deti, pretože nevedia ani farby vlajky podľa vás, hej. Toto, toto si ja nemyslím, napríklad. To, že urazíte mňa alebo môjho otca, alebo proste kohokoľvek ďalšieho, to už je proste taký folklór. Mňa ste dokázali uraziť, aj keď som bola tehotná, čo bolo vtedy oveľa horšie, znova som tehotná, znova ma urážate. Keď budem tretí raz tehotná, už budem na to pripravená, ale naozaj, pán Kuffa, keď vy ste vzorkou tradičnej slovenskej spoločnosti, tak mrzí ma to a naozaj neviem, čo k tomu dodať. Ďakujem.
Hraško, Igor, poslanec NR SR (2013-06-27):
Dobre. Takže, vážené dámy a vážení páni, súčasná chovateľská legislatíva je doteraz jednou z najignorovanejších právnych noriem. Pre toto moje tvrdenie existuje viacero dôkazov, ktorými sa teraz teda nebudem môcť detailne zaoberať, ale chcem uviesť jediný a podstatný dôkaz, kedy bol nedávno urobený prieskum na obrovskej 12-tisícovej vzorke respondentov, ktorý ukázal, že až 93 % chovateľov zvierat nemá vedomosti o existencii chovateľskej legislatívy a 5 % chovateľov má obmedzené poznatky súvisiace s chovateľskou legislatívou a iba mizerných 2 % chovateľov legislatívnu normu primerane ovláda aj sa ňou riadi. Navrhujeme preto novelu Trestného zákona, ktorý, ktorá zrejme je jediným účinným prostriedkom, ako prinútiť chovateľov, aby sa oboznámili s platnou chovateľskou legislatívou, pretože keby bola dodržiavaná už súčasná platná chovateľská legislatíva, tak nemôže dôjsť k ohrozeniu osôb, zdravia a majetku osôb. Vážené dámy a vážení páni, žiadam vás o podporu nášho zákona. Ďakujem.
T. Cabaj, podpredseda NR SR: (2010-02-04):
Pán spravodajca sa chce vyjadriť. Nech sa páči.
I. Radičová, poslankyňa: (2008-02-06):
V tomto smere trvám na tom, aby takáto služba bola zakomponovaná v tomto zákone. Opakujem, je nevyhnutné novelizovať prijatý zákon z dielne ministerstva zdravotníctva, pretože posúva túto tému do rozmerov, čo nebol pôvodný zámer zákona o bezpečnosti a ochrane zdravia pri práci. Ďakujem.
Blaha, Ľuboš, poslanec NR SR (2022-04-28):
Vyhnite sa im, bojíte sa vlastného národa, bojíte sa ľudí! (Neutíchajúci ruch v sále a prerušenie vystúpenia predsedajúcim.)
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 118 poslancov, za 95, proti nikto, zdržalo sa 23 poslancov, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, výbory.
Pellegrini, Peter, predseda NR SR (2015-12-04):
Ďakujem. Ďalší v rozprave vystúpi pán poslanec Viskupič.